नई दिल्ली. धनतेरस के अवसर पर इस साल महंगी धातुओं की खरीदारी में ग्राहकों दिलचस्पी पिछले वर्षो के मुकाबले कम रहने के कारण सोमवार को भारतीय सर्राफा बाजार में सोने और चांदी की कीमतों में तकरीबन स्थिरता बनी रही, जबकि अंतर्राष्ट्रीय बाजार से मिले कमजोर संकेतों से घरेलू वायदा बाजार में भी पीली और सफेद धातुओं में सुस्ती छाई रही. हालांकि दिल्ली के प्रमुख ज्वेलरी स्टोर्स में आभूषण खरीदने वालों की भारी भीड़ देखी गई, लेकिन आभूषण विक्रेताओं ने बताया कि औसत बिक्री का आकार पिछले वर्षो के मुकाबले छोटा है.